Kragnetwerk steeds onder druk - Maroela Media
"Daar is in die stadium geen beurtkrag geskeduleer nie, maar die kragnetwerk gaan na verwagting deur die tweede helfte van die week erg onder druk wees," het Andrew Etzinger, 'n woordvoerder van Eskom, gesê.
Eskom se diesel-kragopwekkers is onder druk weens 'n tekort aan brandstof. "Die hoeveelheid diesel wat aan ons verskaf word, voldoen nie aan ons behoeftes nie. Ons werk saam met ons verskaffers om die probleem op te los," het Etzinger gesê.
Eskom het Sondag 'n kragnoodtoestand verklaar met groot industriële kliënte, en het Vrydag begin om landswyd beurtkrag toe te pas.
Volgens Eskom het die elektrisiteitsnetwerk 'n toename in vraag ervaar weens die weerstoestande en verhoogde ladingsverliese as gevolg van verskeie opwekkingseenhede wat by die Majuba- en Matimba-kragstasies afgeskakel het. "Eskom het 'n totaal van 1700MW se opwekkingkapasiteit verloor," het Etzinger vroeër gesê.
Hy het gesê die risiko van beurtkrag vir Maandag en Dinsdag is medium tot laag. "Dit is weens die stadige vordering wat gemaak word in die proses om reserwes op te bou ten einde die moontlikheid van beurtkrag volgende week te probeer verminder," het hy gesê.
Het gister se beurtkrag baie geniet. Kon my Sondagmiddagslapie sonder 'n gedoef doef voltooi. Sekere mense skrik mos eers wakker laat op 'n Sondag middag !!!!!
so verval die hele land, piesang rgering!!!
Wie se skuld is dit dat ons land se kragvoorsiening n mislukking is ? Eskom natuurlik en beslis nie apartheid nie. As jy te vrotsig is om so n besigheid te bestuur moet jy verantwoordelikheid aanvaar .Die verbruikers koop nie meer julle liegstories nie.